钦定古今图书集成/明伦汇编/氏族典/第228卷 > 杨琏
## 钦定古今图书集成/明伦汇编/氏族典/第228卷 > 杨琏

按《十国春秋》：吴太子琏，睿帝长子也。乾贞二年，封江
都王。太和初，立为皇太子。天祚中，纳齐王知诰女为
妃。及南唐受禅，降封弘农郡公，领平卢军节度使，兼
中书令，已又改康化军节度使。昇元四年，琏谒平陵，
还至竹篠口，维舟大醉，一夕暴薨。或曰“左右承唐主
指，实置之死也。”追封弘农王，谥曰靖。